als_Latn dik_Latn sna_Latn
Kryetari i Mitrovicës “shpërbleu” një organizatë me gjashtë subvencione brenda vitit
Komuna e Mitrovicës duket se nuk e ka aspak problem dhënien e subvencioneve për të njëjtat shoqata. Komuna e udhëhequr nga Agim Bahitiri ka shpërblyer me subvencione, pesë shoqata të ndryshme me 17 subvencione, gjatë vitit 2016.
Sipas raportit të Zyrës Kombëtare të Auditimit për vitin 2016, të gjitha këto subvencione janë dhënë gjatë vitit 2016.
Vetëm Shoqata e gjahtarëve për trajtimin e qeneve endacak në zonat urbane dhe rurale të Komunës së Mitrovicës ka fituar gjashtë subvencione, raporton Insajderi.
“Për organizatën joqeveritare SHKA ‘AD-LIBIDUM’ kemi vërejtur që tri herë gjatë vitit është subvencionuar në vlerë totale 3,095€; për ‘Shoqatën e gjahtarëve për trajtimin e qenve endacak në zonat urbane dhe rurale të Komunës së Mitrovicës’ gjashtë herë në vlerë 8,965€; ‘Zëri i prindërve’ pesë herë në vlerë 5,510€; ‘Shoqata e Artisteve Figurativ’ katër herë në vlerë 7,190€; dhe ‘Subvencion për person privat’ pesë herë në vlerë 3,090€”, thuhet në raportin e auditimit.
Sipas raportit të ZAK, vendimet janë nënshkruar nga kryetari i Komunës edhe pse janë në pagesa të ndara, por kur bëhet fjalë për të njëjtin përfitues, këto raste duhet të trajtohen përmes komitetit për politikë dhe financa, ose të sqarohen në rregulloren e brendshme.
Komuna e Mitrovicës ka rregullore të brendshme për ndarjen e subvencioneve, që përcakton vlerën e ndarjes së subvencioneve, mirëpo jo edhe sa herë të njëjtit personat fizik-juridik që mund të subvencionohen brenda vitit.
ZAK rekomandon kryetarin e komunës të konsideroj mundësinë e plotësimit apo ndryshimit të rregullores ekzistuese në mënyrë që të përcaktohen kritere shtesë lidhur me limitet për dhënien e subvencioneve, në mënyrë që mundësia për përfitimin e subvencioneve të jetë e arsyeshme.
als_Latn als_Latn als_Latn als_Latn als_Latn als_Latn als_Latn als_Latn